
Fiecare tentativă de structurare a continuității istorice în epoci clar delimitate poate să 
creeze iluzia unei evoluţii proporțional liniare. Pericolul unei astfel de categorizări ar fi 
neglijarea complicatelor întrepătrunderi şi confruntări de fenomene muzicale ale perioadei 
post-baroce, respectiv preclasice. Deşi sună paradoxal, unitatea acestei perioade constă în 
diversitatea tendinţelor stilistice. Prin urmare, încercarea de a le aduce la acelaşi numitor ar fi 
de la bun început o tentativă eşuată, ele putând fi mai degrabă rezumate într-o triplă 
stratificare, cum ar fi: caracteristici preluate din baroc, caracteristici nou-interpretate, precum 
şi caracteristici cu totul originale. Ea reprezintă, de fapt, un arc între cuceririle erei baroce prin 
noile tendinţe ale Iluminismului, găsindu-şi sinteza în clasicismul vienez. 

Cu obiectivul de a contura acest arc de conexiune între era barocă şi cea clasică, ne 
vom limita la elementele asemănătoare ale limbajului fanteziilor pentru instrumente cu 
claviatură ale lui Carl Philipp Emanuel Bach şi Wolfgang Amadeus Mozart, create toate în 


aceeaşi perioadă scurtă de aproximativ un deceniu, între anii 1776-1787. 


Carl Philipp Emanuel Bach, personalitatea centrală a stilului clavicordistic nord- 
german, este figura dominantă în evoluţia stilistică a fanteziei pentru instrumente cu 
claviatură. A exploatat pe deplin impulsurile segmentelor libere ale Fanteziei cromatice în re 
minor BWV 903 de Johann Sebastian Bach către perfecţionarea fanteziei, creând tipul 
fanteziei libere, desprinse de funcţia sa de introducere sau supliment al diferitelor forme 
simbiotice. Câtă importanţă îi acordă însuşi Carl Ph. E. Bach acestei creații se poate deduce 


chiar din consecventa muncă de răspândire a celor 12 fantezii libere, dintre care 11 au apărut 


* Lucrare prezentată la simpozionul organizat în cadrul Festivalului internaţional Mozart, ediţia a XVIII-a, Cluj- 
Napoca, 2008. 

în ediţii proprii, şi, datorită baronului Gottfried van Swieten, au fost difuzate şi în Viena. Nu 
întâmplător, îl numeşte muzicologul Peter Rummenhăller, în lucrarea sa Die musikalische 
Vorklassik, pe al doilea fiu al lui Johann Sebastian “mesagerul epocii trecute către cea 
nouă”? 

Fantezia liberă îşi are originea în genuri muzicale baroce, cum ar fi: preludiul, toccata, 
capriccio, tombeau, cadenţa, recitativ şi care, sub denumirea de stylus phantasticus, 
întruchipează conduita improvizatorică. Fanteziile lui Carl Ph. E. Bach se detaşează de acest 
tip de lucrări ale lui Frescobaldi, Froberger sau Buxtehude, ele având deja o formă 
independentă, de sine stătătoare, necondiționată de nicio funcţie sau scop. 

Este de remarcat importanța deosebită a fanteziei libere în a doua jumătate a secolului 
al XVIII-lea, ea fiind privită, pe de o parte, ca una dintre primele manifestări ale muzicii 
instrumentale „absolute”, desprinse de orice ajutor conceptual sau verbal — cucerire reliefată 
pe deplin doar de muzica clasică, respectiv cea romantică timpurie germană —, pe de altă 
parte, ca cea mai reprezentativă creație în procesul de eliberare a imaginaţiei creatoare 
individuale de sub gândirea sistematică a raționalismului începutului de secol. La fel, vor juca 
un rol decisiv în propagarea acestui gen, dezbaterile şi discuţiile productive ale cercurilor de 
poeti, filosofi şi muzicieni din Hamburg şi Berlin” pe tema influențelor fecunde ale fanteziei 
libere asupra idealului artistic al curentului “Sturm und Drang”. Nu în ultimul rând, trebuie 
amintită legătura organică a acestui gen „elitist? cu tradiția retorică barocă, prin redarea 
afectelor şi figurilor discursului muzical („redende Prinzip”). 

Considerăm că, aceste date sunt suficiente pentru a înţelege de ce fanteziile libere 
aparțin acelor puţine lucrări în care Carl Ph. E. Bach îşi manifestă pe deplin libertatea şi 
creativitatea componistică. Încercând să elimine, într-o anumită măsură, constrângerile 
notaţiei muzicale şi să evadeze din conformismul formei muzicale fixe, compune aceste 
lucrări fără obiectivul destinaţiei comerciale, pentru propria plăcere şi a unui cerc restrâns de 
muzicieni cultivați, din pur interes al explorării propriului univers ideatic muzical. 

Fantezia liberă întruneşte procedeele componistice cele mai îndrăzneţe ale muzicii 
bachiene: libertatea utilizării metricii, eliminând de cele mai multe barele de măsură, 
schimbări abrupte de afecte şi turnuri surprinzătoare de caractere expresive şi, nu în ultimul 


rând, varietatea planului formal, al celui dinamic şi îndrăzneala modulațiilor. Printr-un mozaic 


8 Sendbot der alte Zeit an die neue”, Peter Rummenhsller, Die musikalische Vorhlassik. Kulturhistorische und 
musikgeschichtliche Grundrisse zur Musik im 18. Jahrhundert zwischen Barock und Klassik, Bărenreiter Verlag, 
Kassel, 1983, p. 62. 

% Printre care: Gotthold Ephraim Lessing, Johann Gottfried Herder, Friedrich Gottlieb Klopstock, Heinrich 
Wilhelm von Gerstenberg, Johann Wilhelm Ludwig Gleim. 


107 


al efectelor rapid schimbătoare, Carl Ph. E. Bach îşi atinge obiectivul principal: acela de a 
mişca, de a emoţiona ascultătorul. 

Măsura în care această muzică întâlneşte spiritul epocii — idealul estetic al stilului 
“E mpfindsamkeit”, care prin accentuarea sensibilităţii şi a tendinţelor expresive iraționale 
prevesteşte estetica muzicală romantică —, reiese din opiniile contemporanilor lui Emanuel 
Bach, care laudă în mod repetat aceste fantezii improvizate, numindu-le izbucniri libere ale 
poeticii muzicale, asemenea fantasticului shakespearian”!. În culegerea sa de articole muzicale 
Fiir Freunde der Tonkunst, din 1832, Friedrich Rochlitz notează o anecdotă despre Mozart: el 
l-ar fi auzit pe Emanuel Bach improvizând pe clavicordul său Silbermann. În urma acestei 
impresii, Mozart se exprimă astfel: „EI este tatăl, noi suntem fiii. Cel care dintre noi ştie ceva, 
a învăţat de la el. [...] Cu ceea ce face nu mai ajungem la vreun rezultat: dar modului în care 
face nu-i este nimeni egal”, 

Din biografia lui Mozart, aflăm nenumărate date legate de practica improvizației. 
Fantezia improvizată a fost una dintre atracțiile concertelor mozartiene, din anii copilăriei 
până la concertele celebre ale Academiilor vieneze din perioada apogeului carierei lui Mozart 
ca interpret solist, între anii 1774-1775. Cu toate că aceste fantezii nu au fost notate, în piesele 
sale pentru pian găsim unele indicii care ne arată fizionomia muzicală a acestor improvizații. 
Pe baza lor şi a unor surse textuale (scrisori, relatări ale membrilor familiei Mozart), în 
literatura de specialitate s-a ajuns la o clasificare sistematică a diferitelor stiluri ale 
improvizației mozartiene, precum şi a genurilor instrumentale în care acestea apar. Pe lângă 
cele două categorii de lucrări în stil improvizatoric: temele cu variațiuni, respectiv cadenţele 
concertelor de pian, a treia categorie cuprinde piese concepute în diferitele forme de 
manifestare a stylus phantasticus, aflată sub influența tradiției tehnicii improvizatorice a 
secolului al XVIII-lea, precum şi a fanteziei libere a lui Carl Philipp Emanuel Bach. Lucrările 
care aparţin acestei categorii sunt: Preludiul modulant KVS, 4 Preludii în Do major KV 284 
identificat cu Capriccio sau Fantezie KV 395 [300%], Preludiul din Preludiu şi Fugă în Do 
major KV 394 (383°), Fantezia-fragment în re minor KV 397 (3855), Fantezia în do minor 
KV 475, precum şi Fantezia-fiagment pentru vioară şi pian în do minor KV 396 (3855 cu 
varianta sa prelucrată pentru pian de Maximilian Stadler. Caracteristicile particulare ale 


acestor lucrări izvorăsc din practica improvizatorică. Scopul de a fixa ideile muzicale pe 


°l În Carl Friedrich Cramer, Magazin der Musik, Hamburg, 1783/10. 

” Er ist der Vater; wir sind die Bub’n. Wer von uns "was Rechtes kann, hat von ihm gelernt. [...] Mit dem, was 
er macht kämen wir jetzt nicht mehr aus: aber wie er's macht — da steht ihm Keiner gleich.” (tr.n.), în Friedrich 
Rochlitz, Karl Philipp Emaneul Bach, în Für Freunde der Tonkunst, vol. IV, Lepzig 1832, p. 308. 

hârtie era acela de a putea repeta, respectiv, de a studia această performanţă, fără a-i distruge 
caracterul primordial de improvizație. 

În Preludiul modulant KV* şi 4 Preludii în Do major KV 284a, Mozart se apropie cel 
mai mult de limbajul fanteziilor lui Carl Ph. E. Bach. Intenţia lui Mozart, privind cele două 
piese, era de a servi surorii sale Nannerl drept model de improvizație, cu funcţia de a încerca 
instrumentul. Asemeni fanteziilor bachiene, discursul muzical este construit pe linia basului şi 
o schemă armonică prestabilită. Acestea conţin o serie de figuraţii de arpegii şi pasaje care 
marchează progresii armonice dintre cele mai neobişnuite şi sunt notate aidoma fanteziilor lui 
Bach, fără bare de măsură. O astfel de libertate a tempoului, a metricii şi ritmicii, precum şi 


atematismul lucrărilor presupune redarea clară a înlănțuirilor armonice şi configurațiilor de 


pasaje şi arpegii. 


Ex. la. Mozart, Preludiul modulant KV* 

Ex. 1b. Carl Ph. E. Bach, Fantezia în Mib major Wq 58/6 (H 277)” 


Bach afirmă cu dârzenie că, în piesele improvizate, interpretului trebuie să i se 
deschidă un orizont liber al celor mai îndrăzneţe modulaţii, iar acestea trebuie văzute în 
primul rând ca momente de mare forță expresivă. Modulaţiile cromatice şi enarmonice, la cele 
mai îndepărtate tonalități, au o destinaţie clară, aceea de a tulbura aşteptările auditoriului. 
Johann Nikolaus Forkel formulează această legătură organică a armoniei astfel: „Modularea 
pasiunii se exprimă cel mai bine prin modulaţia tonalităţilor”*. 

Pasajul cromatic modulant, lărgirea exterioară a temei nr. 4 a Fanteziei în do minor 


KV 475 de Mozart (exemplul 2 a) urmăreşte scriitura pasajelor modulante ale fanteziilor 


libere bachiene. 


% Din volumul IV al ciclului C/avier-Sonaten und fieye Fantasien, nebst einigen Rondos fürs Fortepiano, für 
Kenner und Liebhaber (1783). 

% „Die Modulation der Leidenschaft ist durch die Modulation der Töne am besten auszudrücken.” (tr. n.), 
Johann Nikolaus Forkel, Allgemeine Geschichte der Musik, Band I, Leipzig 1788, Einleitung $ 14. 

Ex. 2a Wolfgang Amadeus Mozart, Fantezia în do minor KV 475 


în Sib major Wq 61/3 (H 289)” 


Fantezia 

care influenteaz 


Un factor important, 


27 de ani la Opera din Berlin. Tradiția 


a audiat timp de 


constituie operele pe care le 


% Din volumul VI al ciclului Clavier-Sonaten und freye Fantasien, nebst einigen Rondos fürs Fortepiano, für 


Kenner und Liebhaber (1787). 

dramatică, asociată cu dezvoltarea recitativului în opere, oratorii şi cantate, are în mod cert 
ceva în comun cu atitudinea mai suplă, rafinată şi liberă în ceea ce priveşte acest gen cu 
caracter improvizatoric. Bach reuşeşte să creeze atmosfera teatrală a scenelor de operă prin 
alternarea segmentelor de figuraţii de arpegii cu articularea retorică a liniilor melodice şi 
contrastele dinamice puternice. De altfel, segmentele de recitativo ale Fanteziei cromatice ale 


lui Johann Sebastian Bach constituie în acest sens o altă sursă de inspiraţie. 


Ex. 3a. Johann Sebastian Bach, Fantezia cromatică în re minor BWV 903 


Ex. 3b. Carl Ph. E. Bach, Fantezia în Do major Wq 59/6 (H 284)” 


Andantino. i 
- a 

P 


Fantezia-fragment în do minor KV 396 (385^) de Mozart (Ex. 3c.) prezintă o pronunțată 


afinitate cu acest stil recitativ: 


% Din volumul V al ciclului Clavier-Sonaten und freye Fantasien nebst einigen Rondos fürs Forte-Piano, für 
Kenner und Liebhaber (1785). 

Ex. 3c. 


Bach simplifică în mod continuu construcţia, armonia şi scriitura fanteziilor libere, 
fiind influenţat de construcția formei de sonată, iar ornamentaţia bogată va fi înlocuită de 
simplitatea şi periodicitatea liniei melodice. În cazul ultimelor trei fantezii ale ciclului für 
Kenner und Liebhaber”, putem vorbi chiar despre noţiunea de construcţie tematică. Continua 
schimbare a afectelor contrastante va fi atinsă prin alternarea ideilor tematice, mai mult sau 
mai puțin regulate, şi prin schimbările abrupte de tempo, ajungând chiar până la 11 segmente 
formale cu caractere contrastante. Planul formal al Fanteziei în re minor KV 397 şi cel al 
Fanteziei în do minor KV 475 de Mozart prezintă uimitoare coincidenţe cu aceste structuri, 
atât Fantezia în re minor, cât şi Fantezia în do minor fiind împărțite în 7 segmente, cu 
tempouri şi stări afective diferite, creând senzaţia de inspiraţie de moment. 

În ceea ce priveşte intenţiile expresive, am putea aduce nenumărate exemple din 
lucrările lui Mozart şi Bach pentru momente similare ale afectelor muzicale şi ale figurilor 
retorice. Motivul acompaniamentului din Fantezia în re minor KV 397, trei optimi precedate 
de o pauză de optime, este numit „figură de suspin” (suspiratones), iar afectul generat se 


poate descrie ca unul grav, extrem de trist: 


” Fantezia în Do major Wq 59/6 (H 284), Fantezia în Sib major Wq 61/3 (H 289) şi Fantezia în Do major Wq 
61/6 (H 291). 

Ex. 4a. W. A. Mozart, Fantezia în re minor KV 397 


Sau un alt exemplu din repriza finală a Fantezia în do minor KV 475 de Mozart: 


Ex 4b. 


Acest motiv întreţese şi ultima fantezie a lui C. Ph. E. Bach, Fantezia în fat minor Wq 
67/H 300, intitulată, de el însuşi, Sentimentele lui Carl Philipp Emanuel Bach (1787); pe baza 
similitudinii conţinutului expresiv şi afectiv al fanteziei libere şi tombeau-ul secolului al 
XVIII-lea, aceasta este considerată un Lamento compus pentru moartea proprie. Pornind de la 
această consideraţie, muzicologul Peter Schleuning identifică figura suspiration cu „ritmul 


muzical al unui cortegiu funerar”*: 


Ex. 4c. Carl Philipp Emanuel Bach, Fantezia în fat minor Wq 67/H 300 


În structura motivică a capului de temă principală a Fanteziei în do minor KV 475 
(Exemplul 5a.), Mozart putea fi influențat de temele a două piese, pe care baronul van 


Swieten i le-a făcut cunoscute: Adagio din Concertul pentru clavecin Wq 3 de Carl Ph. E. 


°8 Trauerkondukt-Rytmus” (tr. n.), Peter Schleuning, Die freie Fantasie. Ein Beitrag zur Erforschung der 
klassischen Klaviermusik, Verlag Alfred Kiimmerle, Göppingen, 1973, p. 282. 

Bach (Exemplul 5b.), precum şi Musikalischen Opfer BWV 1079 de Johann Sebastian Bach 
(Exemplul 5c.). Intervalele folosite în construcția temei subliniază afectul purtat deja de 


tonalitatea de do minor conform perceptelor epocii: cea de tristeţe, jale, suferință. 


Ex. 5a. W. A. Mozart, Fantezia în do minor KV 475 


Aceste exemple muzicale sunt concludente în ceea ce priveşte influenţele baroce şi 
preclasice în creațiile mozartiene concepute în diferite forme ale manifestării de stylus 
phantasticus. Ne este cunoscut şi faptul, că, prin baronul van Swieten, Mozart va cunoaşte nu 
numai lucrări de Johann Sebastian, Emanuel Bach sau Händel, ci şi tratatele muzicale 
proeminente din a doua jumătate a secolului al XVIII-lea (Carl Ph. E. Bach, Marpurg, 
Kirnberger, Forkel’). Nu întâmplător, muzicologul german Eberhard PreuBner îl numește pe 
Mozart: „ultimul compozitor care a posedat întreaga paletă a limbajului de afecte muzicale ale 


stilului baroc”1%, 


” C, Ph. E. Bach, Versuch über die wahre Art das Clavier zu spielen (1753 şi 1762), Friedrich Wilhelm 
Marpurg, Handbuch bei dem Generalbass und der Composition (1755-1758), Johann Philipp Kirnberger, Die 
Kunst der reinen Satzes (1771-1779), Johann Nikolaus Forkel, Musikalisch-kritische Bibliothek (1778-1779). 

1%, Mozart [...] der letzter die ganze Affektensprache des Barock beherrschte.”, trad. n., din Peter Cohen, 
Theorie und Praxis der Clavierăsthetik Carl Philipp Emanuel Bachs, Verlag der Musikalien Karl Dieter 


Wagner, Hamburg, 1974, p. 17. 


115 


